கேள்வி: சாமியா யூசுப் உமர் - ஆரம்ப கால வாழ்க்கை என்பது என்ன?
பதில்: இவர் சோமாலியாவில் 1991 மார்ச் 25 இல் பிறந்தார், இவர், உமர் யூசுப், தகாபோ அலி என்ற இவரது பெற்றோருக்கு ஆறு குழந்தைகளில் மூத்தவர். இவரின் தாயார் சோமாலியாவுக்குள் தேசிய அளவில் போட்டியிட்ட ஒரு விளையாட்டு வீரராவார். குடும்பம் நாட்டின் சிறுபான்மை இனத்தவர்களில் ஒருவரிடமிருந்து வந்தது. இவரது தந்தையும், மாமாவும் அவர்கள் பணிபுரிந்த பக்காரா சந்தையில் ஏற்பட்ட ஒரு தாக்குதலைத் தொடர்ந்து கொல்லப்பட்டனர். அந்த நேரத்தில் இவர் எட்டாம் வகுப்பில் இருந்தார். பின்னர், தனது உடன்பிறந்தவர்களைக் கவனிப்பதற்காக பள்ளியை விட்டு வெளியேறினார். அதே நேரத்தில் இவரின் தாயார் குடும்பத்திற்காக பொருட்களை விற்பனை செய்து வந்தார். தாயின் ஊக்கத்தைத் தொடர்ந்து, இவர் ஓட்டப் பயிற்சியை தேர்வு செய்தார். இவர் முக்தீசூ அரங்கத்தில் பயிற்சி எடுத்துக் கொண்டார். சோமாலிய உள்நாட்டுப் போரிலினால் ஏற்பட்ட பள்ளங்களால் நிரம்பிய இந்த அரங்கத்தில் சரளைக் கற்களைக் கொண்ட ஒரு ஓடும் பாதை இருந்தது. மைதானத்தில் ஓடாதபோது, இவர் முக்தீசூ தெருக்களில் ஓடுவார். இதனால் முஸ்லிம் பெண்கள் விளையாட்டு நடவடிக்கைகளில் பங்கேற்க விரும்பாத உள்ளூர் போராளிகளிடமிருந்து துன்புறுத்தல்களை எதிர்கொண்டார்.
கேள்வி: சாமியா யூசுப் உமர் - விளையாட்டுப் போட்டிகள் பற்றி தகவல் சொல்.
பதில்: ஏப்ரல் 2008இல், எத்தியோப்பியா அடிஸ் அபாபா நடந்த ஆப்பிரிக்கத் தடகளப் போட்டியில் கலந்து கொண்டு, இவர் கடைசியாக வந்தார். 2008 கோடைக்கால ஒலிம்பிக் விளையாட்டுப் போட்டிகள் ஆண்டு ஆகத்து 8 முதல் 24 வரை சீனாவின் பெய்ஜிங் 2008 கோடைக்கால ஒலிம்பிக் விளையாட்டுப் போட்டிகள் 200 மீட்டர் ஓட்டம் போட்டியிட சோமாலிய ஒலிம்பிக் அமைப்பால் இவர் தேர்ந்தெடுக்கப்பட்டார். அந்த நேரத்தில் இவரது இளம் வயது காரணமாகவும், இவர் ஒரு சிறுபான்மை இனத்தைச் சேர்ந்தவர் என்பதாலும் இந்த அழைப்பு எதிர்பாராதது என்று கூறினார். நிதி பற்றாக்குறை காரணமாக, இவர் சூடான் குழு நன்கொடையில் போட்டியிட்டார். இவருடன் ஜமேக்கா சேர்ந்த தங்கப் பதக்கம் வென்ற வெரோனிகா காம்ப்பெல்-பிரவுன் என்பவரும் ஓடினார். இவர் மற்ற ஓட்டப்பந்தய வீரர்களை விட ஒன்பது வினாடிகள் குறைந்து, 32.16 நேரத்தில் தனது ஓட்டத்தை முடித்தார். அரங்கத்தில் இருந்த கூட்டம் இவருக்கு ஒரு பெரிய அளவிலான ஆதரவைக் கொடுத்தது. சோமாலிய பெண்ணின் கதை பந்தயத்திற்கு முன்னர் ஊடகங்களால் படமாக எடுக்கப்பட்டது. ஆனால் பின்னர் இவருக்கும் நேர்காணல் செய்பவர்களுக்கும் இடையிலான மொழித் தடையாலும், தன்னை விளம்பரப்படுத்துவதில் ஆர்வம் இல்லாததாலும் இவரது ஆர்வம் குறைந்தது.
கேள்வி: சாமியா யூசுப் உமர் - மரணம் பற்றி நீங்கள் என்ன அறிந்துள்ளீர்கள்?
பதில்: 2012 ஆகத்து 19 அன்று, லிபியாவிலிருந்து இத்தாலிக்கு ஒரு படகில் சென்று கொண்டிருந்தபோது இவர் இறந்துவிட்டதாக ''கொரியேர் டெல்லா செரா'' என்ற பத்திரிக்கை தெரிவித்தது. இந்த தகவல் இவரது தோழரும் சக ஓட்டப்பந்தய வீரருமான ''அப்தி பிலி''டமிருந்து வந்தது. மேலும் செய்தித்தாள் கூற்றை "நம்புவதற்கு கடினமாக இருந்தது". 2012 கோடைகால ஒலிம்பிக்கின் போது கதை வெளிச்சத்திற்கு வந்தது. இவரது மரணம் அந்த ஆண்டின் தொடக்கத்தில் ஏப்ரல் மாதத்தில் நிகழ்ந்தது. ஆகத்து 21 அன்று, சோமாலியாவின் தேசிய ஒலிம்பிக் அமைப்பிடமிருந்து இவரது மரணம் உறுதிப்படுத்தப்பட்டதாக பிபிசி தெரிவித்தது. எத்தியோப்பியாவில் உள்ள தனது வீட்டிலிருந்து இத்தாலியை அடைய முயன்றபோது இவர் லிபிய கடற்பரப்பில் இருந்து நீரில் மூழ்கியதை சோமாலியாவின் தடகள கூட்டமைப்பின் துணைத் தலைவர் ''காதிஜோ ஏடன் தாகிர்'' உறுதிப்படுத்தியதாக ''ஹஃபிங்டன் போஸ்ட்'' செய்தி வெளியிட்டுள்ளது. காதிஜோ மேலும் கூறுகையில், "இது ஒரு சோகமான மரணம். . . அவர் லண்டன் ஒலிம்பிக்கில் எங்களுக்கு மிகவும் பிடித்தவர் ". இவரது மரணம் குறித்த சரியான விவரங்கள் இறுதியில் வெளிச்சத்துக்கு வந்தன; நடுநிலக் கடல் கடந்து இத்தாலியை அடைவதற்கான முயற்சியில் 70 பேருடன் ஒரு நிரம்பிய படகில் ஏறினார். படகு பாதுகாப்பு படையினரிடமிருந்து மறைந்து லிபியா கடற்கரையில் சிக்கிக்கொண்டது. உதவி வழங்க ஒரு இத்தாலிய கடற்படைக் கப்பல் வந்தபோது, அது அகதிகளுக்கு பக்கவாட்டில் கயிறுகளை வீசியது. மக்கள் கயிறுகளைப் பிடிக்க முயன்றபோது ஏற்பட்ட குழப்பத்தில், உமர் கடலில் தள்ளப்பட்டார். அங்கிருந்த சாட்சிகள் சிறிது நேரம் இவர் தண்ணீரில் மிதந்துக் கொண்டிருப்பதைக் கண்டனர். ஆனால் இறுதியில் நீரில் மூழ்கினார்.